**З А П О В Е Д**

**№ ПО-09-3059-5/20.12.2024г.**

На основание чл. 3, ал. 4 от Устройствения правилник на областните дирекции “Земеделие”, в сила от 26.01.2010 г., издаден от Министерството на земеделието и храните, обн. ДВ, бр. 7/26.01.2010 г., посл. изм. ДВ, бр. 3 от 09.01.2024 г., чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а от Правилника за прилагане на ЗСПЗЗ, Доклад от комисия назначена със Заповед № РД-07-95/19.12.2024 г. на директора на ОД „Земеделие“ – София област и на основание чл. 99, т. 1, във връзка с чл. 102, ал. 1 от Административнопроцесуалния кодекс

**О Т М Е Н Я М:**

Заповед **№ ПО-09-3059-3/25.09.2024 г.** за одобряване на разпределение на масивите за ползване на земеделските земи за стопанската 2024/2025 за землището на с. Рельово, ЕКАТТЕ 62486, община Самоков, област София и възобновявам производството по чл. 37в от ЗСПЗЗ за посоченото землище.

**Мотиви:** При извършена проверка по постъпил сигнал е установено, че е изготвено служебно разпределение, преди да е била предоставена възможност на земеделските стопани, заявили участие в процедурата за създаване на масиви по реда на чл. 37в от ЗСПЗЗ в землището на с. Рельово да постигнат доброволно споразумение при условията на чл. 37в, ал. 2, изречение седмо от ЗСПЗЗ.

Настоящата заповед да се обяви в кметството на село Рельово и в сградата на Общинска служба по земеделие - гр. Самоков и да се публикува на интернет страницата на община Самоков и на Областна дирекция "Земеделие“ – София област.

Контрол по изпълнение на заповедта възлагам на главния директор на Главна дирекция „Аграрно развитие“ към ОД „Земеделие“ – София област.

Настоящата заповед може да бъде обжалвана по реда на Административнопроцесуалния кодекс в 14- дневен срок от обявяването й, пред съответния Районен съд.

Настоящата заповед да се сведе до знанието на съответните длъжностни лица за сведение и изпълнение.

**ПЕТКО ДИМОВ /П/**

*Директор на*

*Областна дирекция*

*„Земеделие“ - София област*